wickkiey/tamil-wikipedia-chunked huggingface dataset:
# நாகமலைத் துர்க்கம்

**நாகமலைத் துர்க்கம்** அல்லது **நாகமலைக் கோட்டை** என்பது தமிழ்நாட்டில் உள்ள ஒரு கோட்டையாகும். இது கிருட்டிணகிரி மாவட்டம், ஜெகதேவி-பர்கூர் நெடுஞ்சாலையில் ஜெகதேவியிலிருந்து 4 கி.மீ. தொலைவில் சாலையின் வலப்பக்கம் உள்ளது. மலையின் உச்சியில் கோட்டை அரண்களும், இடிபாடுகளுடைய பல கட்டடங்களும், சுனைகளும் காணப்படுகின்றன. இம்மலைக்கோட்டை 2599 அடி உயரமுடையது. கிருட்டிணகிரி, தர்மபுரி மாவட்டங்களில் உள்ள பாராமகால் என்றழைக்கப்படும் பன்னிரண்டு கோட்டைகளில் இது ஒன்றாகும்.
.
# வார்ப்புரு:Infobox monarch/doc

## Blank syntax

<pre>  
</pre>
# வார்ப்புரு:Infobox monarch/doc

## Example

<pre>  
</pre>
# வார்ப்புரு:Infobox monarch/doc

## Notes

; Peer wikilinks
: The wikilinks of substantive peers (or those in another kind of numbered succession) should always show that number (eg Richard, 1st Earl of Cornwall rather than Richard, Earl of Cornwall), unless other conventions say otherwise (such as that one should always see Prince Edward, Duke of Kent, never Prince Edward, 2nd Duke of Kent). Generally, use the article's title, omitting surplus fore- and surnames or disambiguation.
# வார்ப்புரு:Infobox monarch/doc

## TemplateData
"type": "string",
"default": "",
"required": false
},
"mother": {
"label": "Mother",
"description": "As 'father', m.m.",
"type": "string",
"default": "",
"required": false
},
"birth_name": {
"label": "Birth name",
"description": "If different from name or full name.",
"type": "string",
"default": "",
"required": false
},
"birth_date": {
"label": "Birth date",
"description": "for dead persons, (m.m. per MOS:DATE#Dates and Template:Birth date), for living persons aged 3 years or over, (m.m. per MOS:DATE#Dates and Template:Birth date and age), for living persons up to 3 years old, (age ) (m.m. per MOS:DATE#Dates, Template:Birth date and Template:Age for infant).",
"type": "string",
"default": "",
"required": false
},
"birth_place": {
"label": "Birth place",
"description": "Residence, Town/City/County/Region/Country (although almost invariably Country is obvious) HOWEVER, TAKE CARE TO AVOID FLAGCRUFT (dependent upon 'date of birth')",
"type": "string",
"default": "",
"required": false
},
"death_date": {
"label": "Death date",
"description": "for those who died aged 3 years old or over, (dd/mm/yyyy being DoB; m.m. per MOS:DATE#Dates and Template:Death date and age), for those who died aged under 3 years old, (aged ) (dd/mm/yyyy being DoB; m.m. per MOS:DATE#Dates, Template:Death date and Template:age for infant)",
"type": "string",
"default": "",
"required": false
},
"death_place": {
"label": "Death place",
"description": "See 'birth_place', m.m. (dependent upon 'death_date')",
"type": "string",
"default": "",
"required": false
},
"burial_date": {
"label": "Burial date",
"description": "See 'birth_date', m.m.",
"type": "string",
"default": "",
"required": false
},
"burial_place": {
"label": "Burial place",
"description": "See 'birth_place', m.m. (dependent upon 'burial_place')",
"type": "string",
"default": "",
"required": false
},
"occupation": {
"label": "Occupation",
"description": "Primary non-royal occupations, listed most recent first (if the subject is deceased there's no need for 'prev.') e.g. 'Theatre; prev. Broadcasting' (alive), or 'Military; Author' (dead).",
"type": "string",
"default": "",
"required": false
},
"signature_type": {
"label": "Signature type",
"description": "A label to replace the default 'Signature', e.g. 'Tughra' for Ottoman sultans",
"type": "string",
"default": "",
"required": false
},
"signature ": {
"label": "Signature",
"description": "X.jpg, being an image of the subject's personal signature",
"type": "string",
"default": "",
"required": false
},
"signature_alt": {
"label": "Signature alt",
"description": "Alt text for signature",
"type": "string",
"default": "",
"required": false
},
"religion": {
"label": "Religion",
"description": "The subject's religion(s) — may be listed with dates (in chronological order) if applicable",
"type": "string",
"default": "",
"required": false
}
}
}</templatedata>
# Module:Br separated entries

local p = {}  
local function _main( args )
local sep = '
'
local lastsep
local t = {}
for i, v in ipairs( args ) do
table.insert( t, v )
if mw.ustring.match( v, '%S' ) then
table.insert( t, sep )
lastsep = #t
end
end
if lastsep then
table.remove( t, lastsep )
end
return table.concat( t )
end  
function p.main
local origArgs
if == mw.getCurrentFrame then
-- We're being called via #invoke. If the invoking template passed any arguments,
-- use them. Otherwise, use the arguments that were passed into the template.
origArgs = :getParent.args
for k, v in pairs( .args ) do
origArgs = .args
break
end
else
-- We're being called from another module or from the debug console, so assume
-- the arguments are passed in directly.
origArgs =
end  
-- Use integer args only, and allow for explicit positional arguments
-- that are specified out of order, e.g. .
-- After processing, the args can be accessed accurately from ipairs.
local args = {}
for k, v in pairs( origArgs ) do
if type( k ) == 'number' and k >= 1 and math.floor( k ) == k then
table.insert( args, k )
end
end
table.sort( args )
for i,v in ipairs( args ) do
args[ i ] = origArgs[ v ]
end  
return _main( args )
end  
return p
# அமைதி மற்றும் மனிதநேய பிரபஞ்ச அழகி

**அமைதி மற்றும் மனிதநேய பிரபஞ்ச அழகிப் போட்டி**, (Miss Universal Peace and Humanity) சர்வதேச மனித உரிமை அமைப்பு மற்றும் உலக சமாதான தொண்டு நிறுவனம் சார்பில் பன்னாட்டளவில் ஆண்டு தோறும் நடைபெறுகிறது.  
இவ்வாண்டு லெபனான் நாட்டில் 10 டிசம்பர் 2014இல் நடந்த அமைதி மற்றும் மனிதநேய பிரபஞ்ச அழகிப் போட்டியில் பல்வேறு நாடுகளைச் சேர்ந்த 145 இளம்பெண்கள் பங்கேற்றனர். இந்தியா சார்பில் கலந்து கொண்ட ஜெய்ப்பூர் நகரை சேர்ந்த 22 வயது **ருகி சிங்** (Ruhi Singh) அமைதி மற்றும் மனிதநேய பிரபஞ்ச அழகியாக தேர்ந்தெடுக்கப்பட்டார்.  
ருகி சிங்குக்கு கிரீடம் சூட்டப்பட்டு, 50 ஆயிரம் அமெரிக்க டாலர் பரிசு தொகையும் வழங்கப்பட்டது. இதையடுத்து அவர் உலக சுற்றுலா மற்றும் அமைதிக்கான தூதுவராக செயல்பட உள்ளார். .
# அப்பரேசிடா அன்னையின் தேசிய புண்ணியத்தல பசிலிக்கா

**அப்பரேசிடா அன்னையின் தேசிய புண்ணியத்தல பசிலிக்கா** (*Basilica of the National Shrine of Our Lady Aparecida*; *Basílica do Santuário Nacional de Nossa Senhora Aparecida*) என்பது பிரேசிலின் அப்பரேசிடா எனுமிடத்தில் அமைந்துள்ள உரோமன் கத்தோலிக்க பசிலிக்கா ஆகும். இது பிரேசிலின் முக்கிய பாதுகாவலரான அப்பரேசிடா அன்னைக்கு அர்ப்பணிக்கப்பட்டுள்ளது. இதன் அலுவலகப் பெயர் போர்த்துக்கேய மொழியில் "*Nossa Senhora da Conceição Aparecida*" (*காட்சியளித்த அன்னை*) எனப்படும்.  
இவ் பசிலிக்கா வத்திக்கான் புனித பேதுரு பேராலயத்திற்கு அடுத்ததாக இரண்டாம் இடத்தில் உள்ள மிகப் பெரிய கிறிஸ்தவ கோவில் ஆகும்.
# அப்பரேசிடா அன்னையின் தேசிய புண்ணியத்தல பசிலிக்கா

## வெளி இணைப்பு

- Official Website of the National Shrine (in Portuguese)
# பன்னாட்டு யோகா நாள்

**பன்னாட்டு யோகா நாள்** (*International Yoga Day*) ஆண்டுதோறும் சூன் 21 ஆம் நாள் கொண்டாடப்படும் என ஐக்கிய நாடுகள் அவை அறிவித்துள்ளது.  
ஐயாயிரம் ஆண்டுகள் பழைமை வாய்ந்த யோகா கலையின் பெருமையை உலகம் முழுவதும் பரவச் செய்யும் வகையில் சர்வதேச யோகா நாளாக ஆண்டின் ஒரு நாளை ஐக்கிய நாடுகள் சபை அறிவிக்க வேண்டும் என இந்தியப் பிரதமர் நரேந்திர மோதி ஐநா பொதுச்சபையில் 2014 செப்டம்பர் 27 அன்று வலியுறுத்தி உரையாற்றியிருந்தார். சூன் 21 ஆம் நாளை அவர் இதற்காகப் பரிந்துரைத்திருந்தார். இரண்டு கதிர்த்திருப்பங்களில் ஒன்று நிகழும் இந்நாள், வடக்கு அரைக்கோளத்தில் மிக நீண்ட நாளாகவும் உள்ளது. பல உலக நாடுகளில் இந்நாள் ஒரு குறிப்பிடத்தக்கதாகவும் உள்ளது என அவர் தெரிவித்தார். அமெரிக்கா, கனடா, சீனா உட்படப் பல உலக நாடுகள் நரேந்திர மோதியின் பரிந்துரையை ஆதரித்தன.  
2014 டிசம்பர் 11 அன்று 193-உறுப்பினர்கள் கொண்ட ஐக்கிய நாடுகள் பொதுச் சபை சூன் 21 ஆம் நாளை 'பன்னாட்டு யோகா நாளாக' அறிவிக்கும் தீர்மானத்தை நிறைவேற்றியது.
# பன்னாட்டு யோகா நாள்

## முதல் சர்வதேச யோகா தினம்

முதல்முறையாக 2015 , சூன் 21-ம் தேதி சர்வதேச யோகா தினம் கொண்டாடப்பட்டது. இதற்காக இந்தியத் தலைநகர் தில்லியில் பிரம்மாண்ட ஏற்பாடுகள் செய்யப்பட்டன. இந்நிகழ்ச்சிக்கு இந்தியப் பிரதமர் நரேந்திர மோதி தலைமை வகித்தார்
# பன்னாட்டு யோகா நாள்

## மேலும் பார்க்க

- யோகக் கலை
- பன்னாட்டு யோகா நாள் கொண்டாட்டப் பட்டியல்
# த சீக்ரெட் (நூல்)

**த சீக்ரெட் (நூல்)** ரோண்டா பிரயன் எழுதிய சீக்ரெட் .
# த சீக்ரெட் (நூல்)

## நூலாசிரியர்

ரோண்டா பிரயன் அவர்கள் 2006 வரை, ஆசுத்ரேலிய தொலைக்காட்சி தொடர் இயக்குநராக ஊடகங்களுக்கு அறிமுகமானவர், 2006ம் ஆண்டில் வெளியான தனது சீக்ரெட் என்ற நூலின் மூலம் புகழின் உச்சிக்கே சென்றுவிட்டார், 2007ம் ஆண்டு டைம்ஸ் வார இதழ் வெளியிட்ட நூறு பிரபலங்களில் இவரின் பெயரும் இடம்பிடித்து குறிப்பிடத்தக்கது.  
தொடக்கத்திலிருந்தே நமது சிந்தனைகளை கட்டுப்படுத்தி, அந்த நூலின் போக்கிற்கு, நம்மை அழைத்து செல்லும் அந்த எழுத்து நடைதான், இந்த நூலின் வெற்றிக்கு காரணமாக இருக்க முடியும், 'மனம் போல் வாழ்வு' தமிழக சாலைகளில் செல்லும் தானிகளின் பின்னால் காணப்படும் எளிய வாசகம் தான், இதைத்தான் 198 பக்கஙகள் கொண்டு நிறுவுகிறார் ரோண்டா பிரயன்.
# மல்லப்பாடி துர்க்கம்

**மல்லப்பாடி துர்க்கம்** என்பது கிருட்டிணகிரி மாவட்டம், கிருட்டிணகிரி-திருப்பத்தூர் நெடுஞ்சாலையில் கிருட்டிணகிரியிலிருந்து 20 கி.மீ தொலைவில் உள்ளது. மலையின் உச்சியில் கோட்டை அரண்களும், இடிபாடுகளுடைய பல கட்டடங்களும், சுனைகளும் காணப்படுகின்றன. இம்மலைக்கோட்டை 2368 அடி உயரமுடையது. மலையின் அடிவாரத்தில் இரண்டு திருமால் கோயில்கள் உள்ளன. இக்கோயிலின் உள்ளும் புறமும் ஏராளமான சிற்பங்கள் உள்ளன. கிருட்டிணகிரி, தர்மபுரி மாவட்டங்களில் உள்ள பாராமகால் என்றழைக்கப்படும் பன்னிரண்டு கோட்டைகளில் இது ஒன்றாகும்.
# ககனகிரி

**ககனகிரி** அல்லது **பெரியமலை** (Gaganagarh அல்லது periyamalai) என்பது கிருட்டிணகிரி மாவட்டம், காவேரிபட்டணத்திலிருந்து 8 கி.மீ தொலைவிலிருக்கும் வேலம்பட்டி என்னும் ஊரிலிருந்து வடக்கே அமைந்துள்ள மலைக் கோட்டையாகும். கிருட்டிணகிரி, தருமபுரி மாவட்டங்களில் உள்ள பாராமகால் என்றழைக்கப்படும் பன்னிரண்டு கோட்டைகளில் இது உயரமானதாகும். இம்மலைக்கோட்டை 3435 அடி உயரமுடையது. மலையின் உச்சியில் கோட்டை அரண்களும், இடிபாடுகளுடைய பல கட்டடங்களும், சுனைகளும் உள்ளன. இந்த மலையில் இயறைகையான பல சுனைகளும் குளங்களும் உள்ளன.  
மலை உச்சியில் வெங்கடரமண சுவாமி கோயில் உள்ளது. கோயிலில் பெருமாள் திருமகள், மண்கமளுடன் வடதிசை நோக்கி காட்சியளிக்கிறார். பெரிய மலையின் நடுவில் இரண்டு தீர்த்தங்களும், திம்மராய சுவாமி, இராமர், இலட்சுமி நாராயண சுவாமி, அரங்கநாதர், இலட்சுமி தேவி, முருகன் போன்றோரின் கோயில்கள் உள்ளன. அரங்கன் கோயிலைத் தொட்டாற்போல் வற்றாத தீர்த்தம் சிங்கத்தின் வாயின் வழியாக விழுகிறது. மலையின் உச்சிமுதல் அடிவரை ஐந்து குளங்கள் உள்ளன.  
இம்மலையில் உள்ள பெருமாளை இப்பகுதி மக்கள் பலரும் குலதெய்வமாக வழிபடுகின்றனர். புரட்டாசி மாத சனிக்கிழமைகளில் மக்கள் விரதமிருந்து பெருமாளை வழிபடுவர். புரட்டாசி சினிக்கிழமைகளில் இக்கோயிலில் குழந்தைகள் முதல் பொியவா்கள் வரை தலை முடியை காணிக்கையாக அளித்தும், உண்டியலில் காணி்க்கை இட்டும் வழிபடுகின்றனர். மலை அடிவாரத்தில் அனுமந்தராய சுவாமி கோயில் உள்ளது.
# தட்டக்கல் கோட்டை

**தட்டக்கல் கோட்டை** (*Thattakal Fort*) என்பது தமிழ்நாட்டில் உள்ள ஒரு கோட்டையாகும். இது கிருஷ்ணகிரி மாவட்டத்தில், காவேரிப்பட்டணம்-காக்காக்கரை நெடுஞ்சாலைக்கு 8 கி.மீ தொலைவில் அமைந்துள்ளது. கிருட்டிணகிரி, தருமபுரி மாவட்டங்களில் உள்ள பாராமகால் என்றழைக்கப்படும் பன்னிரண்டு கோட்டைகளில் ஒன்றாகும். இம்மலைக்கோட்டை 2629 அடி உயரமுடையது. இம்மலைக்கோட்டை பாராமகால் கோட்டைகளிலையே சிறந்த வேலைப்பாடு மிக்கது. மலையின் உச்சியில் கோட்டை அரண்களும், இடிபாடுகளுடைய பல கட்டடங்களும், சுனைகளும், சிறிய கோயிலும், பாறையில் செதுக்கப்பட்ட பெரிய அனுமார் சிலையும் காணப்படுகின்றன. மலையைச் சுற்றி ஏராளமான நடுகற்கள் காணப்படுகின்றன
# கோபாலபுரம்

**கோபாலபுரம்** (*Gopalapuram*) என்ற பெயரில் உள்ள கட்டுரைகள்:
# கோபாலபுரம்

## ஊர்கள்

### ஆந்திரப்பிரதேசம்

- கோபாலபுரம், மேற்கு கோதாவரி மாவட்டம்
- கோபாலபுரம், வாரங்கல்
# கோபாலபுரம்

## ஊர்கள்

### தமிழ்நாடு

- கோபாலபுரம் (சென்னை)
- கோபாலபுரம், தருமபுரி மாவட்டம்
- கோபாலபுரம் ஊராட்சி, சேலம்
-
# கோபாலபுரம்

## ஊர்கள்

### இலங்கை

- கோபாலபுரம் கிராம அலுவலர் பிரிவு
# கோபாலபுரம்

## கோயில்கள்

- கோபாலபுரம் மாரியம்மன் கோயில்
- கோபாலபுரம் மகாகாளியம்மன் கோயில்
# கோபாலபுரம்

## வேறு

- கோபாலபுரம் சட்டமன்றத் தொகுதி
# சங்கர் பிரசாத் தத்தா

**சங்கர் பிரசாத் தத்தா**, திரிபுராவைச் சேர்ந்த அரசியல்வாதி. இவர் இந்திய மார்க்சிஸ்ட் கம்யூனிஸ்ட் கட்சியின் உறுப்பினர். இவர் 1957ஆம் ஆண்டின் ஆகஸ்டு பதினெட்டாம் நாளில் பிறந்தார். இவர் அகர்த்தலாவில் பிறந்து வளர்ந்தார். இவர் 2008 முதல் 2013 வரை திரிபுரா சட்டமன்றத்தில் உறுப்பினராக இருந்தார். 2014ஆம் ஆண்டில் நடைபெற்ற பாராளுமன்றத் தேர்தலின்போது, மேற்கு திரிபுரா மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார்.
# ஜிதேந்திர சௌத்ரி

**ஜிதேந்திர சௌத்ரி** (*Jitendra Chaudhury*) இந்தியாவின் திரிபுரா மாநிலத்தைச் சேர்ந்த ஓர் அரசியல்வாதியாவார். 1958 ஆம் ஆண்டு சூன் மாதம் 27 ஆம் தேதியன்று இவர் பிறந்தார். இந்தியப் பொதுவுடைமைக் கட்சி (மார்க்சியம்) உறுப்பினராக திரிபுரா அரசியலில் ஈடுபடுகிறார். சப்ரூம் சட்டமன்றத் தொகுதியில் சட்டமன்ற உறுப்பினராகப் பணிபுரிகிறார். முன்னதாக, இவர் 2014 ஆம் ஆண்டு நடைபெற்ற இந்திய பொதுத் தேர்தல்களில் திரிபுரா கிழக்கு (நாடாளுமன்ற தொகுதி) தொகுதியில் போட்டியிட்டு வெற்றி பெற்றார். 2019 ஆம் ஆண்டு நடைபெற்ற தேர்தலில் பாரதிய சனதா கட்சி வேட்பாளர் ரெபதி திரிபுராவுக்கு எதிராக தோல்வியடைந்தார்.  
ஜிதேந்திர சவுத்ரி இந்திய பொதுவுடைமைக் கட்சி (மார்க்சிசுட்டு) திரிபுரா மாநிலக் குழுவின் தற்போதைய செயலாளராக உள்ளார். 2018 ஆம் ஆண்டில் நடந்த 22ஆவது பொதுவுடைமைக் கட்சி மாநாட்டில், மத்திய குழு உறுப்பினராகத் தேர்ந்தெடுக்கப்பட்டார். இவர் ஆதிவாசி அதிகார் இராசுட்ரிய மஞ்சின் இன் தேசியத் தலைவரும் ஆவார்.
# அவிநாசி கரிவரதராஜப் பெருமாள் திருக்கோயில்

**அவிநாசி கரிவரதராஜ பெருமாள் திருக்கோயில்** என்பது அவிநாசியில் அமைந்துள்ள பழைமையான ஒரு பெருமாள் கோயில் ஆகும். இத்திருக்கோயில், தேவாரப் பாடல் பெற்ற அவிநாசி அவிநாசியப்பர் திருக்கோயில் சமீபத்திலேயே அமைந்துள்ளது.
# அவிநாசி கரிவரதராஜப் பெருமாள் திருக்கோயில்

## வரலாறு

16-ஆம் நூற்றாண்டில் அவிநாசியில் வசித்திருந்த வெள்ளைத்தம்பிரான் என்ற சித்தர் அன்ன ஆகாரமின்றி நல்லாற்றங்கரையில் ஆசிரமம் அமைத்து தவமிருந்து வந்தார். தவநிலை கலைந்த சமயங்களில் துன்பங்களில் வருந்தும் மக்களுக்கு நன்மை செய்து வந்தார்.  
அவினாசி அவிநாசியப்பரின் தேர்த்திருவிழா சமயம் இவரது மடத்தின் அருகில் தேர் அசையாமல் நின்றுவிட தமது தவசக்தியால் தேரை நகர்த்தினார்.  
இத்தகைய பெருமை பெற்ற இவரது கனவில் வந்த பெருமாள் பூமிக்கு அடியில் இருக்கும் தம்மை எடுத்து அவரது திருமடத்தில் பிரதிஷ்டை செய்யச் சொல்லவே, மக்களிடம் தாம் கண்ட கனவைக் கூறி குறிப்பிட்ட இடத்தில் பூமியைத் தேடினர். அங்கிருந்து பெருமாள், ஸ்ரீதேவி, பூதேவித் தாயார்கள், சக்கரத்தாழ்வார் விக்கிரகமும் கிடைத்தன. முறைப்படி கோயில் நிர்மாணித்தார் வெள்ளைத்தம்பிரான்.
# அவிநாசி கரிவரதராஜப் பெருமாள் திருக்கோயில்

## வரலாறு

### தீபஸ்தம்பம்

இத்திருக்கோயிலின் தீபஸ்தம்பம் சிறப்பு வாய்ந்தது. தீபஸ்தம்பத்தில் சங்கின் மீது திரு நரசிம்மரின் பீஜாட்சர மந்திரம் பொறிக்கப்பட்டுள்ளது. இத்தீபஸ்தம்பத்திற்கு நெய்தீபம் ஏற்றி வழிபடுவது சிறப்பு என்று கூறப்படுகின்றது.
# பெங்களூர் நகரத் தொடருந்து நிலையம்

**பெங்களூர் நகரத் தொடருந்து நிலையம்**, கர்நாடக மாநிலத்தின் தலைநகரான பெங்களூரில் உள்ளது. இது பெங்களூர் நகரத்தின் ரயில் போக்குவரத்துக்கான நிலையமாகும். இது தென்மேற்கு ரயில்வேயின் முக்கிய ரயில் நிலையம் ஆகும். இது 10 நடைமேடைகளைக் கொண்டது. இந்திய அளவில் அதிகம் பேர் பயன்படுத்தும் நிலையங்களில் இதுவும் ஒன்று.
# பெங்களூர் நகரத் தொடருந்து நிலையம்

## நிலையம்

இதில் உள்ள 1 முதல் 7 வரையிலான நடைமேடைகளில் சென்னை, சேலம் ரயில் வழித்தடங்களின் ரயில்கள் நிற்கின்றன. 8,9,10 ஆகிய நடைமேடைகளில் ஹூப்ளியில் தொடங்கி யஷ்வந்த்பூர் வழியாக வரும் ரயில்கள் நிற்கின்றன. 1 முதல் 4 வரையிலான நடைமேடைகளுக்கு வரும் ரயில்கள் பெங்களூருடன் நிற்கின்றன. 5 முதல் 10 வரையிலான நடைமேடைகளுக்கு வரும் ரயில்கள் மைசூர் வரை பயணிக்கின்றன.  
ஒவ்வொரு நாளும் 88 ரயில்கள் வந்து செல்கின்றன. இவற்றில் 63 ரயில்கள் விரைவுவண்டி வகையைச் சேர்ந்தவை. சராசரியாக ஒவ்வொரு நாளும் 220,000 பயணிகள் வந்து செல்கின்றனர்.
# நதியெஸ்தா குரூப்ஸ்கயா

**நதியெசுதா கான்சுதாந்தீனொவ்னா "நாதியா" குரூப்சுக்கயா** (*Nadezhda Konstantinovna "Nadya" Krupskaya*, , – 27 பெப்ரவரி 1939) உருசியப் புரட்சியாளரும், அரசியல்வாதியும், எழுத்தாளரும், கல்வியாளரும் ஆவார். இவர் சோவியத் ஒன்றியத்தில் 1929 முதல் 1939 இல் இறக்கும் வரை துணைக் கல்வி அமைச்சராகப் பணியாற்றினார். உருசியப் புரட்சியாளர் விளாதிமிர் லெனினின் மனைவி ஆவார்.  
குரூப்சுகாயா புனித பீட்டர்சுபர்கில் குரூப்சுகி எனும் மேல்தட்டு வகுப்புக் குடும்பத்தில் பிறந்தார். இவரது குடும்பம் இவர் பிறந்தபோது வறுமையில் உழன்றநிலையில் இருந்துள்ளது. இதனால், இவர் ஏழைகளை முன்னேற்றும் ஆழ்ந்த மனப்பாங்கைப் பெற்றார். இவர் மார்க்சியத்தில் இணைந்து 1894 இல் ஒரு விவாதக்குழுவில் இலெனினைச் சந்தித்துள்ளார். இருவரும்1896 இல் புரட்சிகரப் பணிகளுக்காக சிறைப்படுத்தப்பட்டுள்ளனர். இலெனின் சைபீரியாவுக்கு நாடுகடத்தபட்டபோது, 1898 இல் அவருடன் சேர, இருவரும் திருமணம் செய்துகொள்ளும் கட்டுத்தளையின் பேரில் குரூப்சுகாயாவுக்கு இசைவு தரப்பட்டுள்ளது. இவர்கள் இருவரும் நாடுகடத்தல் தண்டனை முடிந்த பிறகு, தோல்வியுற்ற 1905 உருசியப் புரட்சியில் பங்கேற்க உருசியாவுக்குச் சிறிது காலம் தங்க வருமுன், மூனிச்சிலும் அதன் பின்னர் இலண்டனிலும், வாழ்ந்துள்ளனர்.  
1917 உருசியப் புரட்சிக்குப் பிறகு, குரூப்சுகாயா அர்சியல் அரங்கில் முன்னணிப் பாத்திரம் வகித்தார். இவர் 1924 இல் சோவியத் ஒன்றியப் பொதுவுடைமைக் கட்சி நடுவண்குழு உறுப்பினரானார். இவர் 1922 முதல் 1925 வரை ஜோசப் இசுட்டாலின், கிரிகொரி சினோவியேவ், இலெவ் காமனேவ் அணியில் இலியோ டிராட்சுகியின் இடது எத்திர்ப்பணிக்கு எதிராகச் செயல்பட்டார். இவர் 1929 முதல் 1939 வரை துணைக் கல்வி அமைச்சராக விளங்கினார். அப்போது இவர் சோவியத் கல்வித் துறையிலும் நூலக வளர்ச்சி இயக்கத்திலும் வலிவான ஆளுமையைச் செலுத்தினார்.
# நதியெஸ்தா குரூப்ஸ்கயா

## இறப்பு

தனது எழுபதாவது பிறந்தநாளுக்கு மறுநாள், 1939 பிப்ரவரி 27 இல் இறந்தார்; இவரது சாம்பல் கிரெம்ளின் சுவர் நெரோபோலிசில் அடக்கம் செய்யப்பட்டது. இசுடாலினின் செயலாளர் அலெக்சாந்தர் போசுக்கிரெபிசேவ் பின்னாளில் குரூப்சுகாயாவுக்கு பிறந்தநாள் விழாவில் நஞ்சூட்ட ஆணையிட்டதாக வெளியிட்டுள்ளார். இசுட்டாலினின் முன்னாள் இணையரும் அரசியல் குழும உறுப்பினருமான இலசார் ககனோவிச்சு கூட, குரூப்சுகாயாவுக்கு நஞ்சு கொடுத்ததில் இலாவெரன்ட்டி பேரியா ஈடுபட்டிருக்கலாம் என கருதியுள்ளார். இதை அவர் 1991 இல் " அந்த நிகழ்ச்சிக்கான வாய்ப்பை புறந்தள்ள முடியாது. அவர்(இசுட்டாலின்) செய்திருக்கலாம்" எனக் கூறியுள்ளார். இலியோன் டிராட்சுகியும் 1939 இல் குரூப்சுகாயாவின் இறப்புச் சூழ்நிலைமலைக் குறித்து இதுபோன்ற உறுதிப்பாட்டைக் கூறியுள்ளார்.
# நதியெஸ்தா குரூப்ஸ்கயா

## புத்தகங்கள்

புரட்சிக்குப் பிந்தைய சோவித் ஒன்றியம் குறித்த கற்க விரும்பும் வாசகர்களிடம் இவரது மாவோவின் “இரகசியப்பொருளாதாரம் பற்றிய விமர்சனம் ”, ஜார்ஜ் தாம்சனின் ‘மார்க்ஸ் முதல் மாசேதுங் வரை’ நூலின் முதல் சோசியலிச அரசு என்று ஏழாவது இயலில் ‘சோசியலிச சமுகத்தில் வர்க்கப் போராட்டம்’ என்னும் பகுதி , பால்சுவிசியின் ‘’புரட்சிக்கு பிந்தைய சமுதாயம்’ ஆகிய நூல்கள் பெரும் வரவேற்பைப் பெற்றன.
# நதியெஸ்தா குரூப்ஸ்கயா

## பெருந்தூய்மிப்பில் குரூப்சுகாயா

1937 பிப்ரவரியில் நிக்கோலாய் புக்காரின், அலெக்சி இரிக்கோவ் இருவரையும் கட்சியில் இருந்து நீக்க முடிவெடுத்த கட்சி நடுவண்குழு அரங்கில் குரூப்சுகாயா முடிவுக்கு ஆதரவாக வாக்களித்தார். ஆனால், சிலவேளைகளில் இவர் குற்றவாளிகளுக்காக வாதாடியதும் உண்டு. 1937 ஜூன் நடுவண்குழுவில், ஓசிப் பியாட்னித்சுகி சிறைபிடிக்கப்படுவதை எதிர்த்தார்; அது ஏற்கப்படவில்லை. ஐ. தி. சுகுரின் எனும் பழைய போல்செவிக்கை விடுவிப்பதில் வெற்றி கன்டார்; இருந்தாலும் சுகுரின் கட்சியில் சேர்க்கப்படவில்லை. வாழ்நாள் முழுவதும் கூரைவேயும் தொழிலில் ஈடுபாட்டார்.
# நதியெஸ்தா குரூப்ஸ்கயா

## தகைமை

- இவர் 1939 இல் இறந்த பிறகு, இலெனின்கிராதில் இருந்த ஒரு தொழிற்சாலை இவரது நினைவாகப் பெயரிடப்பட்டது. அதில் செய்யப்படும் சாக்கொலேட்டுக் கட்டிகள் *குரூப்சுகாயா சாக்கொலேட்டுகள்* இன்றும் அழைக்கப்படுகின்றன.
- 1971 இல் தமரா மிகய்லோவ்னா சுமிர்னோவா எனும் சோவியத் வானியலாளரால் கண்டுபிடிக்கப்பட்ட 2071 நதேழ்தா சிறுகோள் இவரது நினைவாகப் பெயரிடப்பட்டது.
- திரைப்பட இயக்குநர் மார்க் டான்சுகாய் 1974 இல் ஒரு வரலாற்று படமாக நாதேழ்தா எனும் திரைப்படத்தை எடுத்தார்.
- பிரித்தானிய ஒலிபரப்பு நிறுவனம் 1974 இல் இலின் ஃபார்லே என்பார் *கழுகளின் வீழ்ச்சி* நிகழ்வில் குரூப்சுகாயாவை விவரித்துள்ளார்.
- ஜேன் பார்னெசு கசே 1974 இல் *நான் குரூப்சுகாயா: இலெனினோடான எனது வாழ்க்கை* (Houghton Mifflin Company; ) எனும் தலைப்பில் ஒரு வரலாற்றுப் புனைவு நினவலைகள் நூலை இயற்றியுள்ளார்.
- பன்னாட்டுக் கல்வி, அறிவியல் அவை இவரது நினைவாக பன்னாட்டுக் கல்வி, அறிவியல் பேரவை (யுனெஸ்கோ) நதேழ்தா கே. குரூப்சுகாயா எழுத்தறிவிப்பு பரிசு எனும் பரிசை உருவாக்கி வழங்கி வருகிறது.
- கார்தி வோல்மெர் இயக்கிய எசுத்தோனிய நகைச்சுவை திரைப்படமாகிய *எனது இலெனின்கள்* 1997 இல் வெளியிடப்பட்டது; இதில் நதேழ்தா குரூப்சுகாயாவாக எசுத்தோனிய நடிகை எலனி வண்ணர் நடித்துள்ளார்.
# நதியெஸ்தா குரூப்ஸ்கயா

## காட்சிமேடை

<></>
# களியப்பேட்டை வேணுகோபால சுவாமி கோயில்

**களியப்பேட்டை வேணுகோபால சுவாமி திருக்கோயில்** களியப்பேட்டையில் அமைந்துள்ள பழைமையான பெருமாள் கோயில்.
# களியப்பேட்டை வேணுகோபால சுவாமி கோயில்

## வரலாறு

விஜயநகர பேரரசின் நாயக்க மன்னர்களால் கட்டப்பட்ட கோவில்.
காஞ்சி வரதராஜ பெருமாள்மீது பக்தி கொண்ட தொட்டையாச்சார் எனும் பக்தர் இங்கு வசித்து வந்ததால் தொட்டையாச்சார்புரம் எனும் பெயரில் புகழ் பெற்றிருந்த ஊர். இவ்வூருக்கு களியப்பேட்டை என்ற பெயர் பின்பு வந்தது.  
அன்னிய சுல்தானியர்கள் காலத்தில் மக்கள் ஊரைக் காலி செய்துவிட்டுச் சென்றதிலிருந்து பல நூற்றாண்டுகள் அதிகம் கவனப்பாரின்றி இருந்து பின்னர் புனர்நிர்மாணம் செய்யப்பட்டு 11.09.2013 (ஆவணி 26) அன்று கும்பாபிஷேகம் செய்யப்பட்டது.
# பெங்களூர் பாளையம் தொடருந்து நிலையம்

**பெங்களூர் கன்டோன்மென்ட் தொடருந்து நிலையம்** பெங்களூரின் முக்கியமான மூன்று ரயில் நிலையங்களில் ஒன்று. இது பெங்களூரின் பகுதியான வசந்து நகரில் அமைந்துள்ளது. சிவாஜி நகருக்கு அருகில் உள்ளது.
# பெங்களூர் பாளையம் தொடருந்து நிலையம்

## மேலும் பார்க்க

- பெங்களூர் நகரத் தொடருந்து நிலையம்
- யஷ்வந்த்பூர் தொடருந்து நிலையம்
# புலவர்நத்தம் நிருதீஸ்வரர் கோயில்

| புராண_பெயர் =
| தேவநாகரி =
| சமசுகிருதம் =
| ஆங்கிலம் =
| மராத்தி =
| வங்காளம் =
| சீனம் =
| மலாய் =
| வரிவடிவம் =  
| ஊர் = புலவர்நத்தம், (சாத்தனூர் அஞ்சல்)
| மாவட்டம் = திருவாரூர், வலங்கைமான் தாலுக்கா
| மாநிலம் = தமிழ்நாடு
| நாடு = இந்தியா  
| மூலவர் = ஸ்ரீ நிருதீஸ்வரர்
| உற்சவர் =
| தாயார் = ஸ்ரீ தர்ம சம்வர்த்தினி
| உற்சவர்_தாயார் =
| விருட்சம் =
| தீர்த்தம் = நிருதி தீர்த்தம்
| ஆகமம் =
| திருவிழாக்கள் =  
| பாடல்_வகை =
| பாடியவர்கள் =  
| கட்டடக்கலை =
| கோயில்கள் =
| மலைகள் =
| நினைவுச்சின்னங்கள் =
| கல்வெட்டுகள் =  
| தொன்மை =
| நிறுவிய_நாள் =
| கட்டப்பட்ட_நாள் =
| அமைத்தவர் =
| கலைஞர் =
| அறக்கட்டளை =
| வலைதளம் =
| தொலைபேசி =9488109428, 9444879305, 9442705312
# புலவர்நத்தம் நிருதீஸ்வரர் கோயில்

## வரலாறு

பூளைவன நத்தம் என்ற பெயரில் பெரிய நகராக விளங்கிய ஊர் இவ்வூர். வங்கனார் என்ற சங்கப்புலவர் இத்திருத்தலத்தின் சக்திகளை மக்களுக்கு எடுத்துக் கூறியதை அடுத்து புலவர் நத்தம் என்று பெயர் மாற்றம் பெற்றது.  
சங்கப்புலவர்கள், மகான்கள்,பாடகச்சேரி சுவாமிகள் முதலானோர் வழிபட்டு வந்த திருத்தலம்.  
இத்திருத்தல அம்பிகை தர்மத்தின் வடிவாக விளங்குகின்றார்.
ஜோதிட ரீதியில் திருமணத்தடை நீக்கும் தலமாகக் கூறப்படுகின்றது.
குரோதன பைரவர் சந்நிதியும் உள்ளது.
# புலவர்நத்தம் நிருதீஸ்வரர் கோயில்

## அருகிலுள்ள திருக்கோயில்

பூதேவி, ஸ்ரீதேவி உடனுறை கரியமாணிக்கப்பெருமாள் (இவர் சனிக்கிரக தோஷத்தைப் போக்குபவராகக் குறிப்பிடப்படுகின்றார்.)
# புலவர்நத்தம் நிருதீஸ்வரர் கோயில்

## கும்பாபிஷேகம்

புலவர்நத்தத்தில் அமைந்த நிருதீஸ்வரர் மற்றும் கரியமாணிக்கப்பெருமாள் திருக்கோயில் கும்பாபிஷேகம் 12.05.2013 அன்று நடைபெற்றது.
# வெளிப்படும் தாக்குதல்

சதுரங்கத்தில், **வெளிப்படும் தாக்குதல்** (Discovered attack) என்பது ஒரு காய் என்னொரு காயின் வழியிலிருந்து நகரும் போது வெளிப்படும் தாக்குதல் ஆகும். வெளிப்படும் தாக்குதல்கள் மிகவும் சக்தி வாய்ந்தவை ஏனென்றால் நகர்த்தப்படும் கையால் என்னோரு காயை சுதந்திரமாக தாக்கமுடியும். பல சதுரங்க வியூகங்களைப் போலவே இங்கும் காய்கள் கைப்பற்றப்படும் ஏனென்றால் எதிராளியால் இரண்டு தாக்குதல்களை ஒரு நகர்த்தலில் சமாளிக்க முடியாது. வெளிப்படும் தாக்குதலானது முற்றுகையாக இருந்தால், அது **வெளிப்படும் முற்றுகை** எனப்படும்.
# சிவாஜி நகர், புனே

:: சிவாஜி நகர், பெங்களூர் என்ற இடத்துடன் குழப்பிக் கொள்ளாதீர்.  
**சிவாஜி நகர்** என்பது புனேயில் உள்ள பகுதியாகும். புனேயின் மாவட்ட நீதிமன்றம், புனே மாநகராட்சி மன்றம், புனே பொறியியல் கல்லூரி உள்ளிட்டவை இங்குள்ளன.
# சிவாஜி நகர், புனே

## போக்குவரத்து

இங்கு புனேயின் புறநகர் ரயில்களான உள்ளூர் ரயில்கள் நின்று செல்கின்றன.
மும்பையில் இருந்து புனேக்கு வரும் ரயில்கள் இங்கு நின்று செல்கின்றன.
# சிவாஜி நகர், புனே

## மேலும் பார்க்க

- புனே புறநகர் ரயில்வே.
- புனே தொடருந்து நிலையம்.
- புனே மாவட்டம்.
# சிவாஜி நகர், புனே

## இணைப்புகள்

1. சிவாஜி நகர் ரயில் நிலையம்
# புபொப 37

**புபொப 37** *( NGC 37 )* தெற்கு விண்மீன் குழாம் விண்மீன் தொகுதியில் அமைந்துள்ள ஓர் ஒடுக்க உருவ அண்டம் ஆகும். இது சுமார் 42 புடைநொடி தூரம் (1,37,000 ஒளி ஆண்டுகள்) விட்டம் மற்றும் 12.9 பில்லியன் பழைமையும் கொண்டது ஆகும்.
# இராயபுரம் தொடருந்து நிலையம்

**இராயபுரம் இரயில் நிலையம்** என்பது தென் இந்தியாவின் முதல் ரயில் நிலையமாகும். இது கட்டப்பட்ட ஆண்டு 1856. இதுவே இந்திய துணைக்கண்டத்தில் மிகப் பழமையான இரயில் நிலையமாகும். (இந்தியாவில் முதலில் கட்டப்பட்ட மும்பை மற்றும் தானே இரயில் நிலையங்கள் ஆகியவை தற்பொழுது செயல்பாட்டில் இல்லை). இது சென்னைக் கடற்கரை, அரக்கோணம் இடையேயான இரயில் பாதையில் அமைந்துள்ளது. இதை 1856 ஆம் ஆண்டு ஜூன் 28 ஆம் தேதி அப்போதைய மெட்ராஸ் ஆளுநரான ஹாரிஸ் பிரபு திறந்து வைத்தார். இங்கிருந்து தான் தென் இந்தியாவின் முதல் இரயில், அப்போதைய ஆற்காடு நவாப்பின் தலைமை இடமாக இருந்த ஆற்காடு வரை இயக்கப்பட்டது.
# இராயபுரம் தொடருந்து நிலையம்

## வரலாறு

இந்த நிலையம் ஆகஸ்டு 1979இல் மின்மயமாக்கப்பட்டது.
# இல்லற ஜோதி

**இல்லற ஜோதி**, 1954 ஆம் ஆண்டு வெளிவந்த தமிழ்த் திரைப்படம் ஆகும். ஜி. ஆர். ராவ் இயக்கத்தில் வெளிவந்த இத்திரைப்படத்தில் சிவாஜி கணேசன், பத்மினி, கே. ஏ. தங்கவேலு, எஸ். ஏ. அசோகன் ஆகியோர் முக்கிய வேடங்களில் நடித்திருந்தனர். கவிஞர் கண்ணதாசன் வசனம் எழுதியிருக்கிறார்.
# இல்லற ஜோதி

## பாடல்கள்

பாடல்களுக்கு ஜி. ராமநாதன் இசையமைத்திருக்கிறார். பாடல்களை இயற்றியவர் கண்ணதாசன். ஏ. எம். ராஜா, ஜிக்கி, பி. லீலா. சுவர்ணலதா, எஸ். ஜே. காந்தா ஆகியோர் பின்னணி பாடியுள்ளனர்.  
| **எண்** | **பாடல்** | **பாடியவர்/கள்** | **கால அளவு** |  |
| --- | --- | --- | --- | --- |
| 1 | *களங்கமில்லா காதலிலே* | ஏ. எம். ராஜா & ஜிக்கி | 02:01 |  |
| 2 | *சிறு விழி குறு நகை* | பி. லீலா | 03:31 |  |
| 3 | *அன்னம் போலும் .. பார் பார் இந்தப் பறவையைப் பார்* | சுவர்ணலதா | 03:09 |  |
| 4 | *உனக்கும் எனக்கும் உறவு காட்டி* | ஜிக்கி | 02:50 |  |
| 5 | *சிட்டுப் போலே வானகம்* | ஜிக்கி | 03:00 |  |
| 6 | *கேட்பதெல்லாம் காதல் கீதங்களே* | பி. லீலா | 04:08 |  |
| 7 | *கல்யாண வைபோக நாளே* | ஜிக்கி | 03.00 |  |
| 8 | *பெண்ணில்லா ஊரிலே பிறந்து* | ஜிக்கி | 03:20 |  |
| 9 | *கண்கள் இரண்டில் ஒன்று போனால்* | எஸ். ஜே. காந்தா | 03:34 |  |
| 10 | *கலைத் தேனூறும் கன்னித் தமிழ்* | ஏ. எம். ராஜா & பி. லீலா | 04:10 | } |
# ராஜாஜி சாலை

**ராஜாஜி சாலை** அல்லது **வடக்குக் கடற்கரை சாலை** என்பது சென்னையில் புனித ஜார்ஜ் டவுனில் அமைந்துள்ள சாலையாகும். இது வடக்கே ராயபுரத்தையும் தெற்கே குவிப்பில் தீவையும் இணைக்கும் சாலையாகும். இது கிழக்கிந்தியக் கம்பெனியின் காலம் தொட்டு சென்னையின் முக்கிய சாலையாக திகழ்கிறது.
# ராஜாஜி சாலை

## முக்கியத்துவம்

சென்னையின் முக்கியக் கட்டிடங்களான புனித ஜார்ஜ் கோட்டை, சென்னை துறைமுக டிரஸ்ட், ரிசர்வ் வங்கி, மெட்ராஸ் உயர் நீதிமன்றம், சென்னை மாவட்ட ஆட்சியர் அலுவலகம் போன்றவை அமைந்துள்ளன. பல பழைமையான கட்டிடங்கள் ராஜாஜி சாலையில் அமைந்துள்ளன.
# கதிர் மருத்துவம்

**கதிர் மருத்துவம்** (*Radiation therapy*) என்பது அயனியாக்கும் கதிரைப் பயன்படுத்தி செய்யப்படும் ஒரு மருத்துவ முறையாகும். இது பொதுவாக புற்றுநோய் சிகிச்சைக்கான மருத்துவ முறையில் ஒரு பகுதியாகும். எக்சு-கதிர்கள் உயிரியல் விளைவுகளைத் தோற்றுவிக்கின்றன. புற்றுநோய் கட்டியில் உள்ள உயிரணுக்களைக் கொல்வதனால் அல்லது கட்டுப்படுத்துவதால், இப்பண்பு புற்றுநோய் மருத்துவத்தில் பயன்படுகின்றது. மேலும் இது அறுவை மருத்துவம் நடக்கும் போதே, முற்றும் அகற்றப்படாத புற்று அணுக்களுக்கு கதிர்வீச்சின் மூலம் மருத்துவம் மேற்கொள்ளும் முறையென்றும் கூறலாம்.
# கதிர் மருத்துவம்

## வகைகள்

### அறுவைக்கு முன்

அறுவைக்கு முன் கதிர்மருத்துவம் (Preoperative RT ) என்பது சில சிக்கலான அறுவை மருத்துவத்தின் போது , புற்றுநோய் பெரிதாக இருப்பதாலோ அல்லது புற்று நோய்கண்ட திசுக்களை மிக அடுத்து முக்கியமான உறுப்புகள் இருப்பதாலோ அறுவை சிகிச்சை மேற்கொள்வது கடினமாக உள்ளது. இந்நிலையினை எளிதாக்க அறுவைக்கு முன் கதிர் வீச்சின் மூலம் புற்றின் பருமனளவை சிறிதாக்க அல்லது குறைக்க முடியும். புற்றின் பருமனளவு குறைந்த நிலையில் அறுவை மருத்துவர்களால் எளிதாக புற்றினை அகற்றமுடியும். இதுவே அறுவை மருத்துவத்திற்கு முன் கதிர் மருத்துவம் எனப்படுகிறது.
# கதிர் மருத்துவம்

## வகைகள்

### அறுவைக்குப் பின்

அறுவை மருத்துவத்திற்கு பின் கதிர் மருத்துவம்(Postoperative RT) என்பது புற்று நோயினை அறுவை மூலம்அகற்றிய பின்னும் மருத்துவர் சில புற்று அணுக்கள் அகற்றப்படாமல் இருக்கக் கூடும் என்று சந்தேகப்படும் போது ,அவ்வணுக்களை முற்றிலும் அழிக்க ,அறுவைக்குப் பின் அந்த இடத்தில் கதிர் மருத்துவம் மேற்கொள்ளப்படுகிறது. இதனால் விடுபட்ட சில புற்று அணுக்களும் அகற்றப் படுகின்றன.இம்முறையே அறுவைக்கு பின் கதிர்மருத்துவம் எனப்படுகிறது.
# கதிர் மருத்துவம்

## கதிர்மருத்துவத்தில் 5எச்

கதிர்மருத்துவத்தின் போக்கை மாற்றும் ஐந்து காரணிகள்:
1. உயர் அழுத்த ஆக்சிஜன் (Hyperbaric oxygen)
1. உயர் வெப்பநிலை (High temperature)
1. உயர் நேரியல் ஆற்றல் பரிமாற்ற கதிர்வீச்சு (High LET radiation)
1. உயர் ஆற்றல் கதிர் வீச்சு (High energy radiation - Mev)
1. உயர் எண்ணிக்கைக் கூறுகள் (Higher fractionation)
# கதிர் மருத்துவம்

## கதிர் மருத்துவத்தில் ஐசோடோப்புகளில் விரும்பப்படும் பண்புகள்

- கரையாத, நச்சுத்தனமை அற்ற கதிர் ஐசோடோப்பாக இருத்தல்
- பழுது ஏற்படும் போது பொடியாகாத, காற்றில் கலக்காத தன்மை
- கதிரியக்கத்தின் போது வளிம கதிரியக்க சேய் தனிமம் தோன்றாத பண்பு
- ஒப்புச் செயல்திறன் அதிகமாக இருக்க வேண்டுவது.
- முடிந்தால் சற்று வளையும் தன்மை.
- குறைந்த விலை.  
கதிர்வீச்சினைப் பொறுத்த வரையில்,
- α ,β கதிர்வீச்சு இல்லாதிருத்தல்
- ஒரே ஆற்றலுள்ள γ கதிர் இருத்தல்
- குறைந்த சிதறல்கள் தோன்றுவது
- எலும்புகளில் அதிகம் ஏற்கப்படாதிருத்தல்
# கதிர் மருத்துவம்

## கதிர் மருத்துவத்தில் 4-ஆர்கள்

கதிர்மருத்துவத்தில் 4R-கள் (4Rs in radiotherapy) என்பது புற்றுநோய் மருத்துவத்தில் பலகூறுகளாக மருத்துவம் மேற்கொள்வதனால் உயிரணுக்கள் நிலையில் ஏற்படும் சிலசாதகமான விளைவுகளை விளக்க உதவுகிறது. பொதுவாக தொலை கதிர்மருத்துவம், வாரம் 5 நாட்கள் வீதம் 6 வாரங்கள் மொத்தம் 42 நாட்களில் மேற்கொள்ளப்படுகிறது. நாள் ஒன்றிற்கு 2 கிரே வீதம் 30 கூறுகளில் மொத்தம் 60 கிரே கதிர் ஏற்பளவு கொடுக்கப்படுகிறது. கதிர்வீச்சு தொடங்கிய சில நாட்களில் ஏற்படும் எதிர் விளைவுகளை மருத்துவர் தெரிந்துகொண்டு, மாற்றி அமைக்க உதவும்.
- குறை கூற்றளவினை ஏற்ற உயிரணுக்கள், நல்லநிலைக்குத் திரும்புதல் (*Repair of sublethal dose*):  
குறைகூற்றளவினை பெற்ற சில நல்லநிலையிலுள்ள உயிரணுக்களாவது சேதத்தினைச் சமாளித்து நல்ல நிலைக்கு திரும்புவது சாத்தியமானதே. இது முதல் R  
- உயிணுக்களின் சுழற்சியில், சில புற்று அணுக்கள் சாதகமான நிலையில் சேருதல். (*Reasssortment*)  
செல்சுழற்சியில் அதிக உணர்திறன் கொண்ட நிலையில் புற்றணுக்கள் கூடுவதற்கு வாய்ப்பு ஏற்படுகிறது.  
- புது வரவு (*Repopulation*):
மேலும் கூறுகளுக்கிடைபட்ட காலம் போதிய அளவு அதிகமாக உள்ளநிலையில் புதிய உயிரணுக்கள் தோன்ற வாய்ப்புண்டு.
- புதிதாக உயிரணுக்கள் ஆக்சிஜனைப் பெறமுடிவது (*Reoxygenation*):
புற்று அழிய பிற புற்றணுக்கள் அதிக ஆக்சிஜனைப் பெற வாய்ப்பு ஏற்படுகிறது. அதனால் அவை அதிக உணர்திறன் கொண்டவைகளாக மாறுகின்றன. இது நான்காவது R.  
இவ்வாறாக 4R-கள் கதிர்மருத்துவத்தினைப் புரிந்து கொள்ள உதவுகின்றன.
# கதிர் மருத்துவம்

## துன்பம் தவிர்க்கும் கதிர் மருத்துவம்

துன்பம் தவிர்க்கும் கதிர் மருத்துவம் (Palliative radiotherapy) என்பது நோய் முதிர்ந்த நிலையிலுள்ள புற்று நோயாளிகள் மிகவும் வலியாலும் பிறவகையிலும் அதிகமாகத் துன்பப்படுவார்கள். அவர்களை உயிர்பிழைக்கச் செய்வது மிகவும் கடினமான ஒரு செயலாக உள்ளபோது, நோயாளியை நோயின் துன்பத்திலிருந்து விடுவிக்க இம் முறை மருத்துவம் மேற்கொள்ளப் படுகிறது. துன்பம் தவிர்க்கும் மருத்துவமாக, கதிர் மருத்துவத்தின் போது வேதி மருந்துகள் கொடுக்கப்படுவதும் உண்டு.
# கதிர் மருத்துவம்

## பக்க விளைவுகள்

கதிர்வீச்சு சிகிச்சையில் குறைந்த அளவு கதிர்வீச்சின் போது வலிநிவாரண சிகிச்சைகளின் போது குறைந்த அளவிலோ அல்லது பக்க விளைவுகளின்றியோ இருக்கலாம் எனினும் அதிக அளவு அல்லது நீண்ட கால சிகிச்சையின் மூலம் கடுமையான பக்க விளைவுகளை ஏற்படுத்தலாம்.
பெரும்பாலான பக்க விளைவுகள் யூகிக்கக்கூடியதாகும் எனினும் உடலின் மற்ற பகுதிகள் பாதிக்கப்படாமல் பார்த்துகொள்ளப்படுகிறது.பொதுவான பக்க விளைவுகளாவன சோர்வு மற்றும் தோல் எரிச்சல் ஆகியவையாகும்.இந்த பாதிப்புகள் சிகிச்சை முடிந்து சில நாட்கள் தொடரலாம்.
# கதிர் மருத்துவம்

## உடனடி பக்க விளைவுகள்

### குமட்டல் மற்றும் வாந்தி

இது கதிரியக்க சிகிச்சையின் ஒரு பொதுவான பக்க விளைவு அல்ல.வயிறு அல்லது வயிறு சம்மந்தமான சிகிச்சைக்கு பிறகோ அல்லது தலை கழுத்து பகுதி சிகிச்சைக்கு பின்னர் மட்டும் ஒரு சில மணி நேரங்களுக்கு இந்த பதிப்புகள் இருக்கலாம்.எனினும் ஒரு சில நோயாளிகளுக்கு உளவியல் ரீதியான பயம் காரணமாகவும் ஏற்படலாம்.
# கதிர் மருத்துவம்

## உடனடி பக்க விளைவுகள்

### தோல் பரப்புகளில் சேதம்

சில நேரங்களில் உள்ளுறுப்புகளில் சிகிச்சை அளிக்கும் போது தோல் பகுதிகளும் பாதிக்கப்படலாம்.சிகிச்சை முடிந்து சில வாரங்கள் தோல் பகுதி சிவந்தும் அரிப்பும் ஏற்படலாம்.
# கதிர் மருத்துவம்

## உடனடி பக்க விளைவுகள்

### வாய், தொண்டை மற்றும் வயிற்றில் புண்கள்

தலை மற்றும் கழுத்து பகுதியில் சிகிச்சை அளிக்கும் போது தற்காலிக வாய் மற்றும் தொண்டை புண் ஏற்படும்.பெரிய அளவில் பதிப்புகள் ஏற்படும் போது விழுங்கும் போது வலி ஏற்படலாம்.
# கதிர் மருத்துவம்

## உடனடி பக்க விளைவுகள்

### குடல் அசௌகரியம்

சிறுநீரகம் அல்லது குத புற்றுநோய் சிகிச்சையின் போது வயிற்றுப்போக்கு மற்றும் குமட்டல் போன்றவை ஏற்படலாம்.
# கதிர் மருத்துவம்

## உடனடி பக்க விளைவுகள்

### மலட்டு தன்மை

கருப்பைகள் மற்றும் விரைப்பைகளில் அதிக அளவில் கதிர்வீச்சு செலுத்தப்படும் போது நிரந்தர மலட்டுத்தன்மையை ஏற்படுத்தலாம்.எனினும் திறமையான குறைந்த அளவு கதிர்வீச்சு சிகிச்சை மூலம் இதை தவிர்க்க முடியும்.
# கதிர் மருத்துவம்

## காலம் கடந்த பாதிப்புகள்

### புற்றுநோய்

10 ஆண்டுகள் அல்லது அதற்கு அதிகமான காலம் சென்ற பின்னும், கதிர்வீச்சு சிகிச்சை எடுத்துகொண்டவர்களுக்கு புற்றுநோய் வரும் வாய்ப்பு அதிகமாக உள்ளது.
# கதிர் மருத்துவம்

## காலம் கடந்த பாதிப்புகள்

### இதய நோய்

மார்பக புற்றுநோய்க்கு கதிர்வீச்சு கதிர்வீச்சு சிகிச்சை எடுத்துகொள்பவர்களுக்கு இதய நோய் வரும் ஆபத்து அதிகமாக உள்ளது.
# கதிர் மருத்துவம்

## காலம் கடந்த பாதிப்புகள்

### அறிவாற்றல் சரிவு

5 முதல் 11 வயது வரை உள்ள குழந்தைளுக்கு தலையில் சிகிச்சை அளிக்கும் போது அவர்களின் அறிவாற்றல் குறிப்பிடத்தக்க அளவு குறைகிறது.
# கதிர் மருத்துவம்

## கதிரியக்க பாதிப்புகள்

அதிக கதிரியக்கங்களால் இரத்தப்போக்கு, வயிற்றுப்போக்கு மற்றும் நீண்ட கால மலக்குடல் பிரச்சினைகள், சிறுநீர்ப்பை அழற்சி போன்றவை ஏற்படலாம்.
# கதிர் மருத்துவம்

## திருந்திய செறிவுடன் கதிர் மருத்துவம்

திருந்திய செறிவுடன் கதிர் மருத்துவத்தில் (Intensity Modulated Radiation Therapy (IMRT)) கதிர்புலம் ஒரே கற்றையாக இல்லாமல் சிறுசிறு கற்றைகளாக மருத்துவம் மேற்கொள்ளப்படுகிறது. மேலும் இச்சிறு கற்றைகளும் கூட, இம் மருத்துவத்தின் போது செறிவில் மாறுபடுகிறது. இப்படிப்பட்ட மருத்துவத்தில் புற்றுக் கண்ட திசுக்களுக்கு மட்டும் முப்பரிமாணத்தில் அதிக தேவையான கதிர் ஏற்பளவினைக் கொடுக்கமுடிகிறது. அதேநேரம் புற்றைச் சுற்றியுள்ள நல்லதிசுக்களுக்கு கணிசமான அளவு கதிர்ஏற்பளவினைக் குறைக்க முடிகிறது. இவையாவும் விரைவாகச் செயல்படும் கணினியால் சாத்தியமாகிறது.
# கதிர் மருத்துவம்

## சுழல் கதிர் மருத்துவம்

சுழல் கதிர் மருத்துவம் (Rotation therapy) என்பது புற்றுநோய்க்கு கதிர் மருத்துவம் மேற்கொள்ளப்படும் போது கடைபிடிக்கப்படும் ஒரு முறையாகும். புற்று உடற்பரப்பிலிருந்து அதிக ஆழத்தில் இல்லாத போது ஒரே கதிர் புலத்துடன் மருத்துவம் மேற்கொள்ளப்படுகிறது. புற்று உடலின் நடுப்பகுதியில் அமையுமானால், ஓரிணை எதிரெதிர் புலங்கள் பயன்படுகின்றன. இதனால் புற்றிற்கு அதிக ஏற்பளவும் தோல்பகுதியில் குறைந்த ஏற்பளவும் பெறப்படுகின்றன. சிற்சில சமயங்களில் மூன்று அல்லது நான்கு புலங்களும் பயன்படுத்தப்படுகின்றன. தோற்பகுதியில் கணிசமான அளவு ஏற்பளவு குறைக்கப்படுகிறது. இதன் தொடர்ச்சியாக சுழல் மருத்தவம் அல்லது சுழல் கதிர் மருத்துவம் மேற்கொள்ளப்படுகிறது.  
இதற்காக சிறப்பான கதிர் மருத்துவக் கருவிகள் உள்ளன. ஒரே மைய அமைப்புடன் (Isocentric mount) கூடிய இக்கருவிகளில், புற்றுநோய் காணுமிடம் ஒரே மையத்தில் இருக்குமாறு அமைத்து, கதிர் மூலத்தினையோ, நோயாளியின் மேசையினையோ, புலத்தேர்வியினையோ சுழற்றினாலும் கதிர்வீச்சின் மைய அச்சு புற்றுவழியாகவே செல்லும். புற்றைச் சுற்றி கதிர் புலம் சுழலுமாறு இருக்கும். இம்முறையில் மேற்கொள்ளப்படும் கதிர் மருத்துவம் சுழல் கதிர்மருத்துவம் எனப்படுகிறது.
# வில்லியம் பென்டிங்கு பிரபு

**வில்லியம் ஹென்ரி காவெண்டிஷ் பென்டிங்க்** (*Lord William Henry Cavendish-Bentinck*, 14 செப்டம்பர் 1774&nbsp;– 17 சூன் 1839), பிரித்தானிய இராணுவ வீரரும், இராசதந்திரியும் ஆவார். இவர் 1828 முதல் 1835 வரை இந்தியத் தலைமை ஆளுநராகப் பதவியில் இருந்தார்.
# வில்லியம் பென்டிங்கு பிரபு

## இதனையும் காண்க

- இந்தியத் தலைமை ஆளுநர்கள் மற்றும் வைஸ்ராய்களின் பட்டியல்
# காட்டர்மேன் வினை

**காட்டர்மேன் வினை** (*Gattermann reaction*) அல்லது **காட்டர்மேன் ஆல்டிகைடு தொகுப்பு வினை** (*Gattermann aldehyde synthesis*) என்பது அரோமாட்டிக் சேர்மங்கள்,பிரைடல்-கிராப்டு வினையூக்கியின் முன்னிலையில் (உதாரணம்: AlCl<sub>3</sub>) ஐதரசன் சயனைடால் பார்மைலேற்றம் செய்யப்படும் ஒரு வேதி வினை ஆகும். செருமன் நாட்டு வேதியியலாளர் உலுட்விக் காட்டர்மேன் இவ்வினையைக் கண்டறிந்த காரணத்தால் அவர் பெயராலேயே இவ்வினை அழைக்கப்படுகிறது. மேலும் இவ்வினை பிரைடல்-கிராப்டு வினையை ஒத்திருக்கிறது.  
வினையில் ஐதரசன் சயனைடு மற்றும் அலுமினியம் குளோரைடுக்குப் பதிலாக துத்தநாக சயனைடு பயன்படுத்துவதன் மூலம் இவ்வினையை எளிமையாக்கலாம். Zn(CN)<sub>2</sub> அதிக நச்சுத்தன்மை கொண்டதாக இருப்பினும் ஒரு திடப்பொருளாகக் காணப்படுகிறது. வளிம நிலையிலுள்ள HCN உடன் சோதனையில் ஈடுபடுவதைக் காட்டிலும் திடப்பொருள் பயன்படுத்துவது பாதுகாப்பானது ஆகும். இவ்வினையில் HCl பயன்படுத்தப்படுவதால், துத்தநாக சயனைடு வினைக்குத் தேவையான ZnCl<sub>2</sub> ஐயும் அளித்து லூயிசு அமிலமாக வினையைத் தூண்டுகிறது. வினையில் துத்தநாக சயனைடை உபயோகிப்பதன் மூலம் 2-ஐதராக்சி-1-நாப்தால்டிகைடு போன்ற கரிமச் சேர்மங்கள் தொகுக்கப்படுகின்றன.
# காட்டர்மேன் வினை

## காட்டர்மேன்–கோச் வினை

**காட்டர்மேன்–கோச் வினை** (*Gattermann–Koch reaction*) என்பது செருமானிய வேதியியலாளர் உலுட்விக் காட்டர்மேன் மற்றும் சூலியசு அர்னால்டு கோச் ஆகிய கண்டுபிடிப்பாளர்களின் பெயரால் அழைக்கப்படும் வினையாகும். இவ்வினையும் பிரைடல்-கிராப்டு அசைலேற்ற வினையை ஒத்திருக்கிறது. இவ்வினையில் கார்பன்மோனாக்சைடு, ஐதரோகுளோரிக் அமிலம் ஆகியன பிரைடல்-கிராப்டு வினையூக்கியுடன் (உதாரணமாக AlCl<sub>3</sub>) வினைபுரிந்து அரோமாட்டிக் சேர்மங்களில் இருந்து அரோமாட்டிக் ஆல்டிகைடுகள் தயாரிக்கப்படுகின்றன. பென்சீன் மற்றும் நாப்தலீன் வழிப்பொருட்களும் உடன் விளைப்பொருட்களாகக் கிடைக்கின்றன:.  
இவ்வினையின் பயன்பாடு பல பதிலீட்டு அரோமாட்டிக் வழிப்பொருட்களையும் உள்ளடக்கியுள்ளது. உதாரணமாக தொலுயீனை *p*-தொலுவால்டிகைடாக மாற்றும் வினையைக் குறிப்பிடலாம். இருப்பினும் HCN உடனான காட்டர்மேன் வினையைப் போலல்லாமல் பீனால் மற்றும் ஈதர் அடிமூலக்கூறு பொருட்களுக்கு இவ்வினை பொருந்துவதில்லை. கூடுதலாக துத்தநாகக் குளோரைடை வினையூக்கியாக பயன்படுத்தும்போது செப்புக் குளோரைடையும் இணை வினையூக்கியாகப் பயன்படுத்துவது அவசியமாகிறது.
# காலி தேசிய சமுத்திர நூதனசாலை

**காலி தேசிய சமுத்திர நூதனசாலை** அல்லது **காலி தேசிய சமுத்திர அருங்காட்சியகம்** இலங்கையின் உள்ள காலிக் கோட்டையில் அமைந்துள்ளது.இது ஒல்லாந்தர்கள் இலங்கையில் இருந்த காலத்தில் 1671 இல் நிர்மாணிக்கப்பட்ட ஒல்லாந்தர்கலின் கோட்டை பிரதான கலைஞ்சியசாலை கட்டிடத்தில் 1992 மே மாதம் 9ம் திகதி இலங்கை அரசின் நூதனசாலைகள் திணைக்களத்தினால் தேசிய சமுத்திர நூதனசாலையாக நிறுவப்பட்டது. பின்னர் 2004ம் ஏற்பட்ட ஆழிப்பேரலையினால் இந்த நூதனசாலையின் கடல்சார் தொல்பொருள் பகுதி முழுமையாக அழிந்து அதன் பெரும்பாலான காட்சிப் பொருற்கள் அனைத்திற்கும் சேதம் ஏற்பட்டன இந்த அனர்த்தத்தின் பின்னர் நெதர்லாந்து அரசு நூதனசாலை புணரமைக்க முன்வந்து புணரமைக்க தேவையான நிதி உதவி வழங்கினார்.  
தொடர்ந்து மூன்று ஆண்டு காலமாக மேற்கொள்ளப்பட்ட புணரமைப்புப் பணிகளின் பின்னர் ஒல்லாந்து கலைஞ்சியசாலை கட்டிடம் (டச்சு கிடங்கு) புதுப்பிக்கப்பட்டு காலி தேசிய சமுத்திர நூதனசாலையாக 2008 ஆம் ஆண்டின் இறுதியில் மக்களின் காட்சிக்காக மீள திறக்கப்பட்டது. முழுமையாகவே அழிந்து போன கடல்சார் தொல்பொருள் பகுதிக்கு பதிலாக காலி தேசிய சமுத்திர நூதனசாலையுடன் சேர்ந்தவாறு கட்டப்பட்ட புதிய கட்டிடத்தில் **காலி தேசிய கடல்சார் தொல்பொருள் அருங்காட்சியகம்** என புதிய ஒரு அருங்காட்சியகத்தையும் நெதர்லாந்து அரசு உதவியுடன் 2010ல் இலங்கை அரசின் நூதனசாலைகள் திணைக்களம் நிறுவியது.
# பகுப்பு:அரோமாட்டிக் சேர்மங்கள்

**அரோமாட்டிக் சேர்மங்கள்** (*Aromatic compounds*, அரீன்கள், *arenes*) என்பவை வேதிச் சேர்மங்கள் ஆகும். இவை தனித்தனி மாற்று ஒற்றை மற்றும் இரட்டைப் பிணைப்புகளுக்குப் பதிலாக பரவலாக்கப்பட்ட பை இலத்திரன் முகில்களுடன் இணைந்த சமதள வளைய அமைப்புகளைக் கொண்டுள்ளன. வழக்கமான அரோமாட்டிக் சேர்மங்கள் பென்சீன், தொலுயீன் ஆகும்.
# பார்மைலேற்ற வினை

கரிம வேதியியலில் **பார்மைலேற்ற வினை** *(Formylation Reaction)* என்பது ஒரு கரிமச்சேர்மம் (-CH = O) என்ற பார்மைல் தொகுதியின் சேர்க்கையால் செயற்படும் தன்மையைப் பெறுகின்ற எல்லா வினைகளும் இப்பெயரால் அழைக்கப்படுகின்றன.  
அரோமாட்டிக் எலக்ட்ரான் கவர் பதிலீடு வழியான அரோமாட்டிக் பார்மைலேற்ற வினைகள் பின்வரும் தயாரிப்பு வினைகளை உள்ளடக்கியது ஆகும்.  
• வில்சுமெயர் – ஆக் வினையில் இருமெத்தில்பார்மமைடு மற்றும் பாசுபரசு ஆக்சிகுளோரைடு  
• டப் வினை மற்றும் சோம்லெட் வினைகளில் எக்சாஅமீன்.  
• காட்டர்மேன்-கோச் வினையில் கார்பன் மோனாக்சைடு மற்றும் ஐதரோகுளோரிக் அமிலம்.  
• காட்டர்மேன் வினையில் நேரயனிசார் சயனைடுகள். இவ்வினையில் ஐதரசன் குளோரைடு மற்றும் ஐதரசன் சயனைடு போன்ற சேர்மங்களை உபயோகப்படுத்தி அரோமாட்டிக் ஆல்டிகைடுகள் தொகுக்கப்படுகின்றன. அல்லது ஐதரசன் சயனைடிற்குப் பதிலாக லூயிக் அமில வினையூக்கிகள் முன்னிலையில் துத்தநாக சயனைடு போன்ற உலோக சயனைடுகள் பயன் படுத்தப்படுவதுண்டு.  
:  
• ரீமர் டீமான் வினையில் குளோரோஃபார்ம்  
• ரீச்செ பார்மைலேற்ற வினையில் இருகுளோரோ மெத்தில் மெத்தில் ஈத்தர்  
உயிரியல் சார் அமைப்புகளில் பார்மைலேற்றம் என்பது புரதப் பெயர்ப்பிற்குப் பின்னான மாற்றச் செயல்முறையாகும். இங்கு பார்மைல் குழு புரதத்தின் ஒரு முனையத்தில் சேர்க்கப்படுகிறது.
# பார்மைலேற்ற வினை

## இவற்றையும் காண்க

ஐதரோ பார்மைலேற்றம்
# டேவிட் கொரேஷ்

**டேவிட் கொரேஷ்** (*David Koresh*, இயற்பெயர்: வெர்னான் வேய்னெ ஹொவெல், 17 ஆகத்து 1959 – 19 ஏப்பிரல் 1993) ஐக்கிய அமெரிக்கா, டெக்சாஸ் மாநிலம்,வகோ நகர்புறத்தில் அமைந்த மவுண்ட் கார்மல் மையத்தில் செயல்பட்ட கிறித்தவ மதப் பிரிவுகளில் ஒன்றான தாவீது கிறித்தவ மதப்பிரிவின் தலைவர். தன்னைத்தானே இறைவனின் இறுதி தீர்க்கதரிசி (prophet) என்றும் இறைமகன் (Son of God) என்றும் அறிவித்துக் கொண்டவர்.
.  
பிப்ரவரி 1993இல் டேவிட் கொரேஷின் குற்ற நடவடிக்கைகளையும், போலியான மத இயக்கத்தை கூர்ந்து நோக்கிக் கொண்டிருந்த ஐக்கிய அமெரிக்காவின் காவல் துறை (FBI), டெக்சாஸ் மாநிலத்தின், மெக்லென்னன் கவுண்டியின், வகோ (Waco) நகர்புறத்தில் அமைந்த டேவிட் கொரேஷின் இயக்ககத்தின் தலைமையகக் கட்டிடத்தைச் சுற்றி வளைத்து, டேவிட் கொரேஷ் உட்பட அனைவரையும் சரண் அடையக் கட்டளையிட்டனர்.  
காவல் துறையின் ஆணையை ஏற்க மறுத்த டேவிட் கொரேஷும் அவனது கூட்டாளிகளும், 51 நாட்கள் நடந்த கடுமையான போராட்டத்திற்குப் பின், தங்கள் இயக்க கட்டிடத்திற்கு தாங்களே தீ வைத்துக்கொண்டனர். இதனால் காவல் துறையினரின் பிடியில் சிக்காமல் 17 வயதிற்குட்பட்ட 23 குழந்தைகளும் உட்பட மொத்தம் 80 நபர்கள் தீயில் கருகி இறந்தனர். டேவிட் கொரேஷ் தன்னைத்தானே சுட்டுக் கொண்டு இறந்தார்.  
டேவிட் கொரேஷ் மற்றும் அவனின் கூட்டாளிகளின் மரணம் குறித்து, ஐக்கிய அமெரிக்காவில் இன்றளவும் சர்ச்சைக்குரிய விசயமாகவே பேசப்படுகிறது.
# முதன்மை விண்மீன் பேரடைகளின் பட்டியல்

image of the elliptical galaxy PGC 6240. ]]  
**முதன்மை விண்மீன் பேரடைகள் பெயர்ப்பட்டியல்** *( Catalogue of Principal Galaxies (PGC))* என்பது 1989 ஆம் ஆண்டில் வெளியிடப்பட்ட வானியல் பெயர்ப்பட்டியல் ஆகும். இதில் B1950 மற்றும் J2000 பூமத்தியரேகை வாள்கூறுகள் மற்றும் 73,197 விண்மீன் பேரடைகளுக்கு குறுக்கு அடையாளங்களையும் பட்டியலிட்டுள்ளது. குறுக்கு அடையாளம் பட்டியலிடப்பட்டவற்றில் 40,932 (56%) வாள்கூறுகள் 10″ க்கும் குறைவான நியமச்சாய்வுகளைக் கொண்டுள்ளன. 38 வகையான மிகப்பொது ஆதாரங்களில் இருந்து ஒட்டு மொத்தமாக 1,31,601 பெயர்கள் இப்பட்டியலில் பட்டியலிடப்பட்டுள்ளன. ஒவ்வொரு வானுறுப்புக்கும் கிடைத்துள்ள கூட்டுச்சராசரி தரவுகள் இங்கு கொடுக்கப்பட்டுள்ளன:  
49.102 புறவமைப்பு விவரிப்புகள்  
52,954 பேரச்சு மற்றும் சிற்றச்சுத் தோற்றங்கள்  
67,116 தோற்றப் பொலிவுகள்  
20,046 ஆரத்திசை வேகங்கள்  
24,361 இருப்பிடக் கோணங்கள்
# மா. நா. நம்பியார்

**மாஞ்சேரி நாராயணன் நம்பியார்** அல்லது சுருக்கமாக **எம். என். நம்பியார்** (மார்ச் 7, 1919 - நவம்பர் 19, 2008) தமிழ்த் திரையுலகில் ஒரு பழம்பெரும் நடிகர் ஆவார். ஏறக்குறைய 60 ஆண்டுகளுக்கும் மேல் தமிழ்த் திரையுலகின் தலைசிறந்த நடிகர்களுள் ஒருவராக இருந்தார். குணச்சித்திரம் மற்றும் எதிர் நாயகனாக (வில்லன்) எண்ணற்ற திரைப்படங்களில் நடித்தார்.  
வேலன் போன்ற சில தொலைக்காட்சித் தொடர்களிலும் நடித்துள்ளார்.
# மா. நா. நம்பியார்

## தனிப்பட்ட வாழ்க்கை

### இளமை

கேரள மாநிலம் பிரித்தானிய இந்தியாவின் மலபார் மாவட்டம், தற்போதய கண்ணூர் மாவட்டம், சிரக்கல் வட்டத்தில் பெருவமூர் என்ற ஊரில் கேளு நம்பியார் என்பவருக்கு கடைசிக் குழந்தையாக பிறந்தார் நம்பியார். இவருக்கு ஒரு தமையனாரும் ஒரு தமக்கையாரும் உள்ளனர். நம்பியாரின் எட்டாவது வயதில் தந்தை இறக்கவே தமையனார் வசித்து வந்த உதகமண்டலத்துக்குக் குடி பெயர்ந்து அங்குள்ள நகராட்சி உயர் பள்ளியில் மூன்றாம் பாரம் வரை படித்தார்.
# மா. நா. நம்பியார்

## தனிப்பட்ட வாழ்க்கை

### இல்லறம்

1946 ஆம் ஆண்டில் தனது உறவினரான ருக்மணி என்பவரைத் திருமணம் புரிந்தார். பா. ஜ. கவின் முக்கிய தலைவராக இருக்கும் சுகுமாரன் நம்பியார் இவரது மகன். மோகன், சினேகா என்போர் இவரின் மற்ற குழந்தைகள் ஆவர்.
# மா. நா. நம்பியார்

## தனிப்பட்ட வாழ்க்கை

### ஆன்மிக ஈடுபாடு

திரைப்படங்களில் எதிர் நாயகனாக நடித்த போதும், தன்னுடைய வாழ்க்கையில் சிறந்த ஒழுக்கங்களை கடைபிடித்துவந்தார். திரையுலகில் சிறந்த ஆன்மீகவாதியாகவும், ஒழுக்கத்தில் சிறந்தவராகவும் அறியப்பட்டார். நம்பியார் தொடர்ந்து 65 ஆண்டுகளாக சபரி மலைக்குச் சென்று வந்தார்.
# மா. நா. நம்பியார்

## நாடகத்துறை பங்களிப்புகள்

தொடர்ந்து படிக்க அவரது பொருளாதாரம் இடம் கொடாமையால், தனது 13 வயதிலேயே சென்னை நவாப் ராசமாணிக்கம் நாடகக் குழுவில் சேர்ந்து சேலம், மைசூர் எனச் சுற்றினார். ஆனாலும் நாடகங்களில் நடிக்க சந்தர்ப்பம் வரவில்லை. நாடகக் கம்பனியின் சமையலறையில் உதவியாளராகவே இருந்தார். வேடம் போட்டால் தான் சம்பளம். இலவசச் சாப்பாடும், படுக்க இடமும் கிடைத்தது.
# மா. நா. நம்பியார்

## திரைத்துறை பங்களிப்புகள்

நவாப் கம்பனியின் *ராம்தாஸ்* என்ற நாடகத்தை 1935 ஆம் ஆண்டு பக்த ராம்தாசு என்ற பெயரில் திரைப்படமாக எடுத்தார்கள். இதன் படப்பிடிப்புக்காக பம்பாய் சென்றார்கள். நம்பியாரும் கூடவே சென்றார். இப்படத்தில் அக்கண்ணா, மாதண்ணா என்ற நகைச்சுவை வேடங்களில் மாதண்ணா வேடத்தில் நம்பியார் நடித்தார். இதுவே இவர் நடித்த முதல் திரைப்படமாகும். அக்கண்ணாவாக டி. கே. சம்பங்கி நடித்தார். இப்படத்தில் நடித்ததற்காக நம்பியாருக்கு நாற்பது ரூபாய் கொடுக்கப்பட்டது.  
(1946) திரைப்படத்தில் நாராயண பாகவதராக நம்பியார், எம்.எஸ்.எஸ்.பாக்கியத்துடன்]]
பல இடங்களிலும் சுற்றிவிட்டு தஞ்சாவூர் வந்தது நவாப்பின் நாடகக் குழு. தஞ்சையில் நடந்த *ஏசுநாதர்*, *ராஜாம்பாள்* போன்ற நாடகங்களில் சிறிய வேடங்களில் நடித்தார். அப்போது அவருக்குக் கொடுக்கப்பட்ட மாதச் சம்பளம் மூன்று ரூபாய். அவ்வேளையில் *கிருஷ்ணலீலா* நாடகத்தில் நடித்து வந்த கே. சாரங்கபாணிக்குக் கையில் ஏதோ கோளாறு ஏற்படவே சாரங்கபாணியின் வேடங்கள் அனைத்து நம்பியாருக்குக் கிடைத்தது. 1939 இல் இருந்து பெரிய நடிகர்கள் வாங்கக்கூடிய பதினைந்து ரூபாய் சம்பளம் வாங்கினார்.  
1944 இல் நவாப்பின் குழுவில் இருந்து விலகி டி. கே. கிருஷ்ணசாமியின் நாடகக் குழுவில் சேர்ந்து எஸ். டி. சுந்தரம் எழுதிய *கவியின் கனவு* நாடகத்தில் ராஜகுருவாக நடித்தார் நம்பியார். இந்நாடகத்தில் நடித்ததன் மூலம் நம்பியாரும் எஸ். வி. சுப்பையாவும் பெரும் புகழடைந்தனர்.  
இதனையடுத்து ஜுபிட்டர் பிக்சர்சின் நான்கு படங்களுக்கு நம்பியார் ஒப்பந்தம் செய்யப்பட்டார். வித்யாபதி (1946), ராஜகுமாரி ஆகியவற்றில் நகைச்சுவை வேடங்களில் நடித்தார். கஞ்சன் (1947) என்ற படத்தில் கதாநாயகன் வேடம் கிடைத்தது. அதைத்தொடர்ந்து அபிமன்யு, மோகினி போன்ற படங்களிலும் நடித்தார். அறிஞர் அண்ணாவின் வேலைக்காரி படத்தில் கதாநாயகன் மூர்த்தியாக நடித்து பெயர் பெற்றார். கல்யாணி (1952), கவிதா (1962) ஆகியவற்றிலும் கதாநாயகனாக நடித்திருந்தார்.  
அதன் பின்னர் அவர் பல படங்களில் வில்லன் பாத்திரங்களில் நடித்துப் புகழ் பெற்றார். எம்ஜிஆர், சிவாஜி கணேசன் இருவர் படங்களிலுமே நிரந்தர வில்லன் நடிகராக இடம் பெற்றிருந்தவர் நம்பியார். எம். ஜி. இராமச்சந்திரனின் மிக நெருங்கிய நண்பராகவும் திகழ்ந்தார்.  
வேட்டைக்காரன், ஆயிரத்தில் ஒருவன், எங்க வீட்டுப் பிள்ளை போன்ற பல படங்களில் இராமச்சந்திரனுடன் சேர்ந்து நடித்தார்.  
எண்பதுகளில், வில்லன் என்ற நிலையிலிருந்து நம்பியாரை குணச்சித்திர நடிகராக மாற்றியவர் இயக்குநர் கே. பாக்யராஜ். அவர் நடித்த தூறல் நின்னு போச்சு படத்தில் நம்பியார் குணச்சித்திர வேடமேற்றார். ரஜினிகாந்த்தின் பெரும்பாலான படங்களில் முக்கிய வேடத்தில் நடித்துள்ளார் நம்பியார். நம்பியார் விஜய்காந்தின் சுதேசி படத்தில்லேயே கடைசியாக நடித்தார்.  
தமிழ் தவிர, ஜங்கிள் என்ற ஆங்கிலப் படத்திலும், கணவனே கண்கண்ட தெய்வம் படத்தின் இந்திப் பதிப்பிலும் நடித்துள்ள நம்பியார் 1000 படங்களுக்கு மேல் நடித்தவர். தனது 'நம்பியார் நாடக மன்றம்' மூலம் இரு நாடகங்களை பல முறை அரங்கேற்றியுள்ளார்.  
திகம்பரசாமியார் எனும் பெரு வெற்றிப் படத்தில் 11 வேடங்களில் நடித்து சாதனை செய்தவர் நம்பியார்.
# மா. நா. நம்பியார்

## மறைவு

உடல் நலக்குறைவால் சென்னை தனியார் மருத்துவமனையில் அனுமதிக்கப்பட்டிருந்த இவர் 2008, நவம்பர் 19 பிற்பகல் 12:30 மணியளவில் காலமானார்.
# கோட்டையூர்

கோட்டையூர் என்ற பெயரில் உள்ள ஊர்கள்:
- கோட்டையூர் காரைக்குடி வட்டம்
- கோட்டையூர், கும்பகோணம் வட்டம்
- கோட்டையூர், திருவள்ளூர் வட்டம்
- கோட்டையூர், கிருஷ்ணகிரி மாவட்டம்
- கோட்டையூர், செங்கம் வட்டம்
- கோட்டையூர், கள்ளக்குறிச்சி வட்டம்
- கோட்டையூர், திருப்பத்தூர் வட்டம்
- கோட்டையூர், அருப்புக்கோட்டை வட்டம்
# இலங்கையில் அரச சித்திரவதை

**இலங்கை அரசு சித்திரவதையைப்** பயன்படுத்துவதாக ஐநாடுகள் சபை உட்பட பல மனித உரிமை அமைப்புகள் கூறுகின்றன. காவல்துறை, படைத்துறை ஆகிய இரண்டும் சித்திரவதையைப் பயன்படுத்துகின்றன. ஆசிய மனித உரிமைகள் மையத்தின் அறிக்கை (Torture and Lawless Law Enforcement in Sri Lanka) சித்திரவதை இலங்கைச் சட்டத்தின் அடிப்படை நிறுவனப்படுத்தப்பட்ட ஓர் அங்கம் என்று கூறுகிறது.
# இலங்கையில் அரச சித்திரவதை

## நான்காம் மாடி விசாரணை

இலங்கை அரசின் கட்டுப்பாட்டில் இயங்கும் *தீவிரவாத விசாரணைப் பிரிவு* (TID – Terrorism Investigation Division) நடத்தும் விசாரணை, நான்காம் மாடி விசாரணை என ஊடகங்களால் குறிப்பிடப்படுகிறது.  
கொழும்பு நகரில் குற்றவியல் விசாரணைத் துறையின் கட்டடம் அமைந்துள்ளது. இங்கு மூன்றாவது மாடியில் குற்றவியல் விசாரணைப் பிரிவும் (CID - Criminal Investigation Department), நான்காவது மாடியில் தீவிரவாத விசாரணைப் பிரிவும் செயல்படுகின்றன.
# இலங்கையில் அரச சித்திரவதை

## தீவிரவாத விசாரணைப் பிரிவுக்கு எதிரான போராட்டங்கள்

- எவ்வித வழக்கும் பதிவு செய்யப்படாமல், பாலேந்திரன் ஜெயகுமாரி எனும் பெண்மணியை ஏறத்தாழ 200 நாட்களுக்கு தனது விசாரணைப் பிடியில் இப்பிரிவு வைத்திருந்தது. இதனைக் கண்டித்து சமூக ஆர்வலர்களும், அரசியல்வாதிகளும் இணைந்து போராட்டம் ஒன்றினை 2014, செப்டம்பர் 30 அன்று நடத்தினர்.  
- பக்கம் எண்கள்: 27 - 31, முள்வலி எனும் நூல் (மூன்றாம் பதிப்பு, நவம்பர் 2010; வெளியீடு: விகடன் பிரசுரம், சென்னை - 2.)
- சித்திரவதை -
# மகாராசபுரம்

மகாராஜபுரம் அல்லது மகாராசபுரம் அல்லது மகாராஜ்பூர் என்ற பெயரில் உள்ள கட்டுரைகள்:
- மகாராசபுரம், திருவிடைமருதூர் வட்டம்
- மகாராசபுரம், கும்பகோணம் வட்டம்
- மகாராசபுரம், விழுப்புரம் வட்டம்  
- மகாராஜ்பூர், சத்தர்பூர் மாவட்டம் (மத்தியப் பிரதேசம்)
- மகாராஜ்பூர், கான்பூர் நகர் மாவட்டம்
- மகாராஜ்பூர், மேற்கு வங்காளம் (மல்தாகா மாவட்டம்)
- மகாராஜ்பூர், ஜபல்பூர் மாவட்டம்  
- மகாராஜபுரம் சந்தானம்